**ZMLUVA O DIELO**

uzatvorená podľa § 536 a  nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „Zmluva“)

**Objednávateľ: Obec Beladice**

Sídlo : Obecný úrad Beladice

Gaštanová 167, 951 75 Beladice

IČO: 00307769

DIČ: 2021037843

Štatutárny zástupca:Miroslav Lisý, starosta obce

Osoby oprávnené rokovať:

Vo veciach zmluvných: Miroslav Lisý, starosta obce

Vo veciach technických: Miroslav Lisý, starosta obce

Telefón, mobil +421 37 6330227

E-mail: [beladice1@stonline.sk](mailto:beladice1@stonline.sk)

(ďalej len „Objednávateľ“)

a

**Zhotoviteľ:**

sídlo:

IČO:

zápis v Obchodnom registri:

zastúpený:

osoby oprávnené rokovať:

vo veciach zmluvných:

vo veciach technických:

telefón:

e-mail:

Bankové spojenie:

IBAN:

(ďalej len „Zhotoviteľ“)

(ďalej spoločne len „zmluvné strany“ alebo jednotlivo „zmluvná strana“)

uzatvorili túto zmluvu o diele:

**článok I**

**Preambula**

Podkladom pre uzavretie tejto zmluvy je ponuka Zhotoviteľa ako úspešného uchádzača zo dňa ............................. ktorá je výsledkom procesu zadávania zákazky postupom podľa § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov, vyhláseného objednávateľom**.**

**článok II**

**Predmet zmluvy**

1. Predmetom tejto Zmluvy je realizácia stavebných prác na obecnej budove pozostávajúcej z výmeny strešnej krytiny, oplechovania, výmeny odkvapového systému, opravy dreveného krovu strechy v rámci projektu **„Výmena strechy na obecnej budove“** (ďalej len „Dielo“).
2. Miestom uskutočnenia Diela je katastrálne územie : Beladice, obecná budova so súp. číslom 692 (bývalá sýpka).

**článok III**

**Požadovaný rozsah Diela**

1. Touto zmluvou sa Zhotoviteľ zaväzuje, že zabezpečí vykonanie Diela v rozsahu Prílohy č. 1 k tejto zmluve – Výkaz výmer.
2. Zhotoviteľ potvrdzuje, že sa v plnom rozsahu zoznámil s rozsahom predmetu Zmluvy, že sú mu známe technické podmienky na realizáciu Diela
3. Zhotoviteľ sa zaväzuje, že pri realizácii Diela bude dbať o ochranu životného prostredia..

**článok IV**

**Čas plnenia**

1. Zhotoviteľ sa zaväzuje zrealizovať Dielo podľa článku II tejto zmluvy, vrátane zúčtovania najneskôr do 31.01.2018.
2. Zhotoviteľ sa zaväzuje odovzdať Objednávateľovi dokončené Dielo v rozsahu predmetu plnenia tejto Zmluvy.
3. Ak Zhotoviteľ pripraví Dielo na odovzdanie pred dohodnutým termínom plnenia, zaväzuje sa Objednávateľ Dielo prevziať aj v skoršom ponúknutom termíne. Inak Zhotoviteľ vyzve písomne Objednávateľa na prevzatie Diela najmenej 3 dni pre dňom dokončenia. O odovzdaní a prevzatí Diela spíšu zmluvné strany zápisnicu.
4. Objednávateľ sa zaväzuje, že riadne vykonané dielo prevezme a zaplatí za jeho vykonanie dohodnutú cenu v súlade s touto zmluvou.

**článok V**

**Cena za Dielo**

1. Za Zhotoviteľom odovzdané a Objednávateľom prevzaté Dielo, riadne zhotovené podľa podmienok dohodnutých v tejto Zmluve, zaplatí Objednávateľ v zmysle platnej legislatívy o cenách nasledovne:

Celková cena diela je ...............................€ bez DPH, ...............................€ s DPH

slovom ................................................................................. € s DPH

1. Objednávateľ zaplatí Zhotoviteľovi dohodnutú cenu podľa bodu 1. Vyššie uvedená cena je maximálna cena Diela, ktorá zahrňuje všetky náklady, spojené s predmetom Zmluvy až do doby konečného odovzdania celého Diela a je konečnou a pevnou zmluvnou cenou. Uvedená cena nepodlieha inflácii, zmenám na základe úprav mzdových, materiálových alebo iných nákladov, ani zmenám z dôvodu zmien legislatívy.

**článok VI**

**Povinnosti Objednávateľa a Zhotoviteľa**

1. Zhotoviteľ je povinný vykonať predmet Zmluvy v zmluvne dohodnutom rozsahu v súlade so slovenskými právnymi predpismi, normami a nariadeniami Objednávateľa, resp. ním poverených a splnomocnených osôb. Zhotoviteľ zodpovedá za to, že predmet tejto zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok, a že počas záručnej doby bude spôsobilý na použitie na obvyklý účel a zachová si obvyklé vlastnosti.
2. Záručná doba je 5 rokov a začína plynúť odo dňa prevzatia Diela Objednávateľom.
3. Objednávateľ sa zaväzuje, že prípadnú reklamáciu vady Diela uplatní bezodkladne po jej zistení a to písomnou formou.
4. Zhotoviteľ sa zaväzuje začať s odstraňovaním prípadných vád do 3 dní od uplynutia oprávnenej reklamácie Objednávateľa a vady bezplatne odstrániť v čo najkratšom technicky možnom termíne.
5. Ak používa Zhotoviteľ cudzie zariadenia a mechanizmy, koná tak na vlastné nebezpečenstvo. Objednávateľ nepreberá žiadnu záruku za bezpečnosť a vhodnosť týchto zariadení pre účely Zhotoviteľa.
6. Objednávateľ sa zaväzuje predmet Zmluvy za podmienok tejto Zmluvy prevziať a zaplatiť dohodnutú cenu podľa skutočne vykonaných prác a platobných podmienok dohodnutých v tejto Zmluve.
7. Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v priestore staveniska a vybaví ich ochrannými pracovnými pomôckami. Zhotoviteľ je povinný zabezpečiť na stavbe požiarnu ochranu.
8. Samostatnou prílohou zmluvy je zoznam subdodávateľov, ktorý vypracuje Objednávateľ podľa údajov poskytnutých úspešným uchádzačom v Čestnom vyhlásení o subdodávateľoch a verejným obstarávateľom v procese verejného obstarávania schválených akceptovaním predmetného čestného vyhlásenia. V prípade zmeny alebo doplnenia subdodávateľa sa bude postupovať podľa zmluvných podmienok. Za subdodávateľa sa považuje každý subjekt podieľajúci sa na plnení zmluvy, ktorý nie je zamestnancom Zhotoviteľa. Údaje o dodávateľoch tovaru, **s ktorými nie je uzatvorená osobitná zmluva o dodávke tovaru pre predmetnú zákazku,** sa nevyžadujú. Schválený bude každý subdodávateľ, ktorý bude riadne identifikovaný názvom, adresou, IČOm, DIČ, IČ DPH, kontaktnou osobou oprávnenou vystupovať za subdodávateľa spolu s kontaktnými údajmi, telefónom a emailom a bude u neho uvedená špecifikácia, percentuálny a finančný rozsah plnenia predmetu zákazky v súlade so špecifikáciou predmetu zákazky a bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bezvýhradne súhlasí.

**článok VII**

**Platobné podmienky**

1. Realizácia diela bude financovaná z finančných prostriedkov Úradu vlády SR. Preddavky sa neposkytujú.
2. Objednávateľ sa zaväzuje, že uhradí faktúru Zhotoviteľovi až po ukončení celého Diela. Zhotoviteľ musí svoje práce vyúčtovať overiteľným spôsobom. Splatnosť faktúry je do 30 dní odo dňa jej doručenia Objednávateľovi. Dňom úhrady faktúry sa rozumie deň, kedy bola predmetná čiastka odpísaná z účtu platcu v prospech príjemcu platby.

**článok VIII**

**Sankcie**

1. V prípade omeškania Zhotoviteľa s odovzdaním Diela v dohodnutom termíne zaplatí Zhotoviteľ Objednávateľovi zmluvnú pokutu vo výške 10,- EUR za každý deň omeškania.
2. V prípade ak Dielo bude mať vady, zaplatí Zhotoviteľ Objednávateľovi zmluvnú pokutu vo výške 5 % z ceny Diela.
3. V prípade omeškania Objednávateľa s úhradou faktúr si môže Zhotoviteľ uplatniť úrok z omeškania vo výške podľa zákona č. 513/1991 Zb. Obchodného zákonníka.

**článok IX**

**Zánik zmluvy**

1. Táto Zmluva zaniká riadnym ukončením a odovzdaním Diela Zhotoviteľom Objednávateľovi a zaplatením ceny za Dielo podľa ustanovení tejto Zmluvy.
2. Táto Zmluva môže zaniknúť aj na základe dohody zmluvných strán, ku dňu ktorý si dohodnú.
3. Objednávateľ si vyhradzuje právo odstúpenia od Zmluvy v prípade, ak by došlo k porušeniu povinnosti Zhotoviteľa, pri ktorom môže dôjsť k materiálnym škodám alebo k ohrozeniu zdravia, či života alebo k hrubému porušeniu technickej disciplíny Zhotoviteľa pri zhotovení Diela.
4. Objednávateľ je oprávnený odstúpiť od Zmluvy aj v prípade podstatného prekročenia času plnenia dohodnutého v článku IV bod 1 tejto Zmluvy. Za podstatné prekročenie času plnenia sa považuje 30 dní odo dňa, od ktorého mal Zhotoviteľ predmet Diela odovzdať.
5. Zhotoviteľ je oprávnený odstúpiť od Zmluvy, ak Objednávateľ neplní zmluvné záväzky, a tým zhotoviteľovi znemožňuje realizáciu Diela.
6. Odstúpenie musí byť oznámené druhej zmluvnej strane písomne. V odstúpení musí byť uvedený dôvod, pre ktorý zmluvná strana odstupuje.

**článok X**

**Záverečné ustanovenia**

1. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej prvého zverejnenia podľa § 47a ods.1 Občianskeho zákonníka a § 5a zákona 211/2000 Z.z. o slobodnom prístupe k informáciám.
2. Práva a povinnosti zmluvných strán, ktoré nie sú upravené v tejto Zmluve sa riadia ustanoveniami Obchodného zákonníka a ustanoveniami ostatných všeobecne záväzných právnych predpisov platných na území SR.
3. Zmeny a doplnky tejto zmluvy je možné robiť len písomnými dodatkami uzatvorenými v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
4. Zmluvné strany vynaložia všetko úsilie, aby prípadné spory týkajúce sa tejto Zmluvy boli vyriešené formou vzájomných rokovaní vedených v dobrej viere.
5. V prípade vzniku sporov v súvislosti s touto Zmluvou, Zmluvné strany si pre konečné rozhodnutie o predmete sporu zvolia právomoc a príslušnosť súdov Slovenskej republiky, pričom musia byť použité hmotnoprávne a procesné pravidlá platné na území Slovenskej republiky.
6. Táto zmluva je vypracovaná v štyroch vyhotoveniach. Dve vyhotovenia obdrží Objednávateľ, dve vyhotovenia obdrží Zhotoviteľ.
7. Nedeliteľnou súčasťou zmluvy je:

Príloha č.1 - Výkaz výmer

Príloha č.2 – Zoznam subdodávateľov

1. Zmluvné strany vyhlasujú, že Zmluva nebola uzavretá v tiesni ani za nápadne nevýhodných podmienok a predstavuje prejav ich vôle, ktorý je urobený slobodne, vážne, určite a zrozumiteľne, a ktorý nie je urobený v omyle a svojím obsahom alebo účelom neodporuje alebo neobchádza zákon. Ďalej zmluvné strany vyhlasujú, že sú spôsobilé na uzatvorenie tejto zmluvy a jej plnenie je možné, sú oboznámené s jej obsahom a bez výhrad s ním súhlasia, na znak čoho k tejto Zmluve pripájajú svoje podpisy.

V Beladiciach, dňa: V  ......................................, dňa:

**Za Objednávateľa: Za Zhotoviteľa:**

...................................................... ......................................................

Miroslav Lisý, starosta obce